OpenLLM-France/wikimedia huggingface dataset:
# Silhouettea insinuans

Silhouettea insinuans és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 4,5 cm de longitud total.

## Hàbitat

És un peix de clima tropical i demersal.

## Distribució geogràfica

Es troba a Austràlia, Chagos, el Japó (incloent-hi les Illes Ryukyu), Moçambic i les Seychelles.

## Observacions

És inofensiu per als humans.

## Referències

* ↑ Smith J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13. 185-225.
* ↑ BioLib (anglès)
* ↑ Smith, J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13: 185-225, Pls. 9-13.
* 1 2 3 FishBase (anglès)
* ↑ Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* ↑ Winterbottom, R. i R.C. Anderson, 1997. A revised checklist of the epipelagic and shore fishes of the Chagos Archipelago, Central Indian Ocean. Ichthyol. Bull. Smith. Inst. (66):1-28.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Smith, J.L.B. i M.M. Smith, 1963. The fishes of Seychelles. Rhodes University, Grahamstown. 215 p.
* ↑ FishBase (anglès)

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Sergi de Meià

Sergi Company i Castells, més conegut com a Sergi de Meià (Esplugues de Llobregat, 1977) és un cuiner especialitzat en cuina catalana de proximitat i ecològica. Ha guanyat diversos premis, publicat dos llibres de cuina, treballat de cuiner en diversos països i actualment regenta un restaurant amb el seu nom a Barcelona. És president de la Fundació Institut Català de la Cuina i la Cultura Gastronòmica.
Va néixer a Esplugues de Llobregat, on la seva mare, Adelaida Castells, regentava un restaurant. Va iniciar els seus estudis en restauració a l'escola Sant Narcís de Girona, i va seguir completant la seva formació a l'Escola de Restauració i Hosteleria de Barcelona i l'École de Hôtelerie des Pyrenees. Seguidament va treballar a diversos restaurants com El Rusc d'Andorra, La Torre del Remei (Bolvir de Cerdanya), el Rydges Hotel (Austràlia), Akelarre (Donosti) y El Racó d'en Freixa (Barcelona). Va ser el cap de cuina del Restaurant Reno (2001-2004), L'Excellence d'Andorra, el Fishhh? i el Monvínic, considerat per alguns mitjans estrangers com un dels millors restaurants de vi del món. L'any 2014 va inaugurar el restaurant Sergi de Meià, on cuina en col·laboració amb la seva mare. El seu nom artístic deriva de l'estima que té per Vilanova de Meià, el poble on vivien els seus avis i on ell passava els estius de la seva infància.
Ha guanyat el premi nacional al cuiner jove de l'any de l'Acadèmia Catalana de Gastronomia i Nutrició l'any 2009, i el premi Km 0 - Slow Food l'any 2013. També ha publicat els llibres La cuina dels bolets (2015) i Els esmorzars de forquilla (2015), juntament amb la seva mare, llibre guanyador del premi Gourmand 2015 en la categoria Best single subject book en català.

## Referències

* 1 2 3 4 «El chef catalán Sergi de Meià abre un restaurante con su nombre en Barcelona». La Vanguardia, 20-07-2014.(castellà)
* ↑ «Sergi de Meià: hijo y madre». El Periódico de Catalunya, 26-10-2017.(castellà)
* ↑ «Sergi de Meià: Arrels i tradició». El Nacional.cat, 04-01-2017.
* ↑ «Els jugadors del Barça Lassa d'handbol medallistes de l'Europeu, protagonistes a la Llotja President Suñol - Sergi de Meià, el cuiner convidat». Futbol Club Barcelona, 11-02-2018.
* 1 2 «La cuina dels bolets». Ara Llibres. Arxivat de l'original el 2019-03-06. [Consulta: 4 març 2019].
* ↑ «The Best Wine Bar in the World?». Wall Street Journal, 29-06-2010.(anglès)
* ↑ «Sergi de Meià:'La meva cuina és desacomplexadament catalana i 100% de proximitat'». Surt de casa, 04-11-2015.
* ↑ «Premis Nacionals de l'Acadèmia 2016». Acadèmia Catalana de Gastronomia i Nutrició. Arxivat de l'original el 2019-03-06. [Consulta: 4 març 2019].
* ↑ «El llibre dels esmorzars de forquilla». Comanegra.
# Sergi Sil

Sergi Sil (Sergius Silus) és el nom dels següents personatges:
* Marc Sergi Sil I, el besavi de Catilina
* Marc Sergi Sil II, l'avi de Catilina
* Sergi Sil (no se sap el nom), pare de Catilina, i en aquest cas no va exercir cap càrrec civil o militar conegut
# Singrist

Singrist (en alsacià Sínggerísch) és un antic municipi i actual municipi delegat francès, situat a la regió del Gran Est, al departament del Baix Rin. L'any 2004 tenia 334 habitants. Limita al nord amb Marmoutier, al nord-est amb Reutenbourg, a l'est amb Jetterswiller, al sud-est amb Crastatt, al sud amb Romanswiller i Allenwiller, al sud-oest amb Salenthal i a l'oest amb Dimbsthal.
A finals del 2015 es va unir als municipis de Birkenwald, Salenthal i Allenwiller i crear Sommerau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 266 | 278 | 296 | 318 | 319 | 329 |

## Administració

Llista d'alcaldes :
| Període | Identitat | Partit |
| 2001- | Richard Diemer | |

## Referències

* ↑ Arrêté du 8 décembre 2015 portant création de la commune nouvelle de Sommerau
# Setge de Besiers

El setge de Besiers (21 i 22 de juliol del 1209) fou un dels primers episodis de la croada albigesa, saldat amb la mort de tots els besierencs, tant càtars com catòlics, ordenada pel legat papal Arnau Amalric:
| « | Mateu-los a tots. Deu reconeixerà els seus. | » |

## Antecedents

A mitjan 1209 uns deu mil croats es van reunir a Lió abans de dirigir-se cap al sud. Al juny, Ramon VI de Tolosa, preveient el desastre, va prometre actuar contra els càtars, i es va aixecar la seva excomunicació, i llavors els croats es van dirigir a les terres de Ramon Roger Trencavell per atacar les viles càtares dels voltants d'Albi i Carcassona. Com Ramon VI de Tolosa, Ramon Roger Trencavell va intentar un pacte amb els croats, però aquests el van refusar i va tornar a Carcassona a preparar la defensa.

## El setge

El mes de juliol, els croats van prendre la petita vila de Servian i es van dirigir a Besiers, on van arribar el 21 de juliol. Allà van demanar als catòlics que sortissin, així com la rendició dels càtars, peticions que ambdós col·lectius van refusar. La ciutat va caure després d'una sortida avortada, que fou perseguida quan encara estaven les portes obertes. Tota la població fou morta i la ciutat cremada, i hi moriren entre set i vint mil persones, segons Amalric.

## Conseqüències

Les notícies es van estendre a les altres viles, que es van rendir sense resistència.

## Notes

* ↑ En llatí en l'original: «Neca eos omnes. Deus suos agnoscet.»
# Sitxovka

Sitxovka - Сычёвка (rus) - és una ciutat de l'óblast de Smolensk, a Rússia entre els rius Vazuza i Losmina, a 234 km al nord-est de Smolensk.

## Història

Sitxovka és mencionada per primera vegada el 1488 com una vótxina d'Ivan el Jove, un príncep de Tver, fill d'Ivan III. El seu nom, derivat de la palabra sitx significa "mussol petit" o "persona lúgubre".
El 1776 rebé l'estatus de ciutat. Es connectà a la línia de ferrocarril construïda el 1881 entre Likhoslavl, Torjok, Rjev i Viazma, kilòmetre 184.
Durant la Segona Guerra Mundial fou ocupada el 10 d'octubre del1941 per les tropes de l'Alemanya nazi i alliberada per l'Exèrcit Roig el 8 de març de 1943.
# Situs ambiguus

Situs ambiguus, també conegut com a heterotàxia, és un defecte congènit rar pel qual els principals òrgans estan distribuïts anormalment dins del pit i l'abdomen. L'heterotàxia es refereix en general a qualsevol defecte de lateralitat esquerre-dreta i a la col·locació dels òrgans. No inclou el defecte congènit situs inversus, el qual té lloc quan la posició dels òrgans a l'abdomen i al pit és l'oposada a la ubicació normal. Situs inversus és la imatge de mirall de situs solitus (aquesta última és la distribució asimètrica normal dels òrgans de l'abdomen i el tòrax). Els pacients amb situs ambiguus es consideren isomèrics en el fet que tenen òrgans amb dos costats drets o dos costats esquerres, generalment observat amb relació a l'atri del cor.
Els individus amb situs inversus o situs solitus no experimenten cap disfunció fatal dels seus òrgans, a causa que la morfologia i anatomia general dels sistemes sanguinis i d'òrgans es conserva. A causa de l'arranjament anormal dels òrgans en situs ambiguus, l'orientació a través de l'eix esquerre-dreta del cos s'interromp aviat el desenvolupament fetal, resultant en el desenvolupament de defectes cardíacs severs entre el 50 i 80% dels casos. També experimenten complicacions amb els vasos sanguinis sistèmics i pulmonars, el qual es tradueix en malalties, i de vegades la mort. A tots els pacients amb situs ambiguus els manca lateralització i simetria d'òrgans a les cavitats abdominals i toràciques i clínicament se'ls considera que tenen una forma de síndrome d'heterotàxia.
La síndrome d'heterotàxia amb isomerisme atrial té lloc en 1 de cada 10.000 naixements vius i s'associa amb aproximadament un 3% dels casos de cardiopatia congènita. La valoració addicional de la incidència i la presència de l'isomerisme resulta difícil a causa de la dificultat alhora de fer el diagnostic i la subestimació de la malaltia per part del clínics. A més, l'isomerisme dret és molt més fàcil de reconèixer que l'esquerre, fet que contribueix al fracàs en el diagnostic.
Situs ambiguus és un camp de recerca en creixement amb descobriments de 1973.

## Referències

* ↑ «heterotaxy syndrome».(en anglès) United States National Library of Medicine. [Consulta: 23 maig 2016].
* ↑ Lowenthal,, A. «Anatomy, clinical manifestations and diagnosis of heterotaxy (isomerism of the atrial appendages)» (en anglès). Up To Date, 26-09-2015. [Consulta: 4 novembre 2015].
* ↑ Zhu, Lirong; Belmont, John W; Ware, Stephanie M «Genetics of human heterotaxias» (en anglès). European Journal of Human Genetics, 14, 2005, pàg. 17-25. DOI: 10.1038/sj.ejhg.5201506. ISSN: 1018-4813.
* ↑ Freedom, Robert M.; Treves, S. «Splenic Scintigraphy and Radionuclide Venography in the Heterotaxy Syndrome» (en anglès). Radiology, 107, 2, 1973, pàg. 381–386. DOI: 10.1148/107.2.381. ISSN: 0033-8419.
# Shunsuke Nakamura

Shunsuke Nakamura (中村俊輔, Nakamura Shunsuke) és un jugador professional de futbol japonès nascut el 24 de juny de 1978 a Yokohama, Japó. El seu equip actual és el Yokohama F. Marinos.

## Trajectòria

Juga de migcampista ofensiu i va debutar professionalment al Yokohama Marinos. Després de participar entre 2002 i 2005 a la Serie A itàliana amb el Reggina Calcio, va jugar al Celtic de Glasgow fins al 2009, quan va fitxar per l'Espanyol. El 26 de febrer del 2010 va ser traspassat d'equip després que el tècnic espanyolista Mauricio Pochettino va afirmar que "Existeix un problema de comunicació i adaptació". Després va ser traspassat al Yokohama F. Marinos per 1.2 milions d'euros.

### Internacional

Amb la selecció de futbol del Japó va guanyar la Copa Asiàtica el 2000 i el 2004, a més de participar en la Copa Mundial de Futbol de 2006 i les Copa Confederacions 2003 i 2005.

## Clubs

| Club | País | Any |
| Yokohama Marinos | Japó | 1997 - 2002 |
| Reggina Calcio | Itàlia | 2002 - 2005 |
| Celtic FC | Escòcia | 2005 - 2009 |
| RCD Espanyol | Espanya | 2009 - 2010 |
| Yokohama F. Marinos | Japó | 2010 - 2017 |
| Júbilo Iwata | Japó | 2017 - 2019 |
| Yokohama FC | Japó | 2019 - |

## Selecció del Japó

Sub 20
* Copa Asiàtica Juvenil 1996 (semifinals)
* Copa del Món de Futbol Juvenil 1997 (quarts de final)
Sub 23
* Jocs Olímpics de Sydney 2000 (quarts de final)
Absoluta
* Copa d'Àsia de futbol de 2000 (Campió)
* Copa Confederacions 2003
* Copa d'Àsia de futbol de 2004 (Campió)
* Copa Confederacions 2005
* Copa del Món de Futbol de 2006
* Copa d'Àsia de futbol de 2007
* Copa del Món de Futbol de 2010

## Palmarès
### Torneigs nacionals

* Copa J. League: 2001.
* Premier league escocesa: 2006, 2007, 2008.
* Copa de la lliga escocesa: 2006, 2009.
* Copa de l'Emperador: 2013.

### Torneigs internacionals

* Copa Asiàtica: 2000 i 2004.

### Guardons individuals

* 1999 Millors Onze de la J. League.
* 2000 Millor jugador de l'any i Millors Onze de la J. League.
* 2000 Millors Onze de la Copa Asiàtica 2000.
* 2003 Premi Bota de bronze en la Copa Confederacions 2003.
* 2004 Millors Onze i millor jugador del torneig Copa Asiàtica 2004.
* 2007 Millor jugador de l'any i Millor gol de la Lliga escocesa de futbol.
* 2013 Millor jugador de l'any i Millors Onze de la J. League.

## Enllaços externs

* Estadístiques a transfermarkt.de (alemany)
# Småland

Småland és una província històrica (landskap) del sud-est de Suècia. La seva superfície és de 29.400 km²; i la seva població s'estima en 708.896 persones el 2004. Limita amb Blekinge, Escània, Halland, Västergötland, Östergötland i amb la mar Bàltica.

## Ciutats

* Jönköping
* Växjö
* Kalmar
* Västervik
* Värnamo
* Oskarshamn
# Snapseed

Snapseed és una aplicació mòbil d'edició de fotografies produïda per Nik Software, una filial de DxO Labs, per iOS i Android que permet als usuaris millorar les fotos i aplicar filtres digitals.
Snapseed ha estat classificada com una de les 100 millors aplicacions per a Android de 2015 segons la PC Magazine.

## Història

Nik va llançar originalment Snapseed a l'iPad al juny de 2011, i va ser nomenada la millor aplicació iPad de l'any 2011 per Apple. Partint de l'èxit de la versió per iPad, Nik va llançar Snapseed per l'iPhone a l'agost de 2011. Posteriorment, el 27 de febrer de 2012, Snapseed va ser anunciat per a Microsoft Windows.
Posteriorment a la presa de Google, Snapseed va ser llançada per Android el desembre de 2012 i la versió per a ordinadors de Snapseed va ser interrompuda.
El 9 d'abril de 2015, Nik va llançar Snapseed 2.0 per a iOS i Android, aportant noves eines, funcions i una interfície d'usuari renovada.

## Caracterísitiques

Els usuaris de Snapseed poden editar imatges fent servir gestos de desplaçament per seleccionar diferents efectes i millores. D'altra banda, els usuaris poden optar per un ajust "automàtic" de color i contrast. Snapseed pot estalviar l'historial d'edició dels usuaris i redirigir-ne a qualsevol de les accions anteriors. També pot crear i guardar combinacions de filtres utilitzant els filtres i les funcions d'edició predeterminades. La llista d'efectes especials i filtres inclou Drama, Grunge, Vintage, focus central, marcs i un canvi inclinat (que canvia la mida de les fotos). Snapseed 2.0 va introduir nous filtres com el desenfocament de la lent, el resplendor del glamour, el HDR scape i el noir, alhora que reformava la secció d'eines amb una interfície d'usuari més clara. Els usuaris poden compartir directament les imatges en llocs de xarxes socials com Facebook i Instagram.

## Premis

Nom de l'aplicació iPad de l'any 2011 per part d'Apple.
Anomenada una de les 100 millors aplicacions per a Android de 2015 per a PC Magazine.

## Referències

* 1 2 Eddy, Max «The 100 Best Android Apps of 2017» (en anglès). PCMAG.
* 1 2 «Google Snaps Up Instagram Competitor Snapseed» (en anglès). Tom's Guide, 19-09-2012.
* ↑ Microsoft Windows, Snapseed «Nik Software Releases Snapseed for Windows | PhotographyBLOG» (en anglès). Nik Software Releases Snapseed for Windows.
* ↑ «Google slices price of Nik photo tools» (en anglès). USA TODAY.
* ↑ «Snapseed (for iPhone)» (en anglès). [Consulta: 31 gener 2018].
* ↑ «Snapseed update brings it up-to-date with other photo editors» (en anglès). SlashGear, 09-04-2015.
* ↑ «Snapseed for PC : Windows 10/8.1/7 and Mac OS» (en anglès). Apps for PC, 11-03-2016. Arxivat de l'original el 2017-09-27 [Consulta: 31 gener 2018]. Arxivat 2017-09-27 a Wayback Machine.
# Siete cabezas

Siete cabezas és una pel·lícula dramàtica i de thriller colombiana de 2017 dirigida i escrita per Jaime Osorio Márquez i protagonitzada per Andrés Castañeda, Valentina Gómez, Alexander Betancur, Philippe Legler i Carlos Mariño.

## Sinopsi

Marcos és un tímid guardaboscos que veu amenaçada la seva tranquil·litat quan Camila i Leonardo, una parella de biòlegs, arriba a la seva regió a investigar l'estranya mortaldat d'animals que s'està presentant en el bosc. Quan Marcos comença a desitjar carnalment a la dona, deslliga una increïble bogeria que no pot controlar.

## Repartiment

* Alexander Betancur és Marcos.
* Valentina Gómez és Camila.
* Philippe Legler és Leonardo.

## Recepció

Va formar part de la secció oficial del LI Festival Internacional de Cinema Fantàstic de Catalunya

## Referències

* ↑ Siete cabezas a Filmaffinity. Consultado el 25 de agosto de 2018.
* ↑ Siete cabezas a Proimágenes Colombia. Consultado el 25 de agosto de 2018.
* ↑ Fitxa al web del Festival de Sitges

## Enllaços externs

* Tràiler de la pel·lícula a YouTube
# Siete calles

Siete calles és una pel·lícula de comèdia espanyola del 1981 dirigida per Juan Ortuoste i Javier Rebollo Fernández ambientada al barri bilbaí de Zazpikaleak (Set carrers) i que volia seguir el model iniciat per Ópera prima de Fernando Trueba, però que no va gaudir de la complicitat del públic i no va tenir èxit a taquilla. Fou produïda per Lan Zinema amb subvenció del Govern basc i va participar en la secció de "Nous Realitzadors" Festival Internacional de Cinema de Sant Sebastià 1981.

## Sinopsi

Al barri bilbaí de Set Carrers, durant set dies set personatges fan negocis al voltant d'un ex boxador ficat en assumptes tèrbols que acaba en atracament a una joieria. Esteban i Tomi planegen la vola al món amb Joana, pretesa per tots dos. Tomi i Sam planegen robar la joieria de Don Tomás, pare de Tomi. Alhora, Mikel prepara un documental sobre personatges estrambòtics bascos, com l'actriu fracassada Malen, que assaja en basc davant dels seus maniquins.

## Repartiment

* Patricia Adriani: Joana
* Mikel Albisu
* Manuel Bilbao: Don Tomás
* Mariví Bilbao: Malen
* Julio Maruri: Stuber
* Iñaki Miramón: Mikel
* Antonio Resines: Esteban
* Luciano Rincon: Gandarias
* Enrique San Francisco: Tomi
* Fernando Vivanco: Sam
* Begoña Zuaznabar: Nerea

## Referències

* ↑ Siete calles a Auñamendi Eusko Entziklopedia
* ↑ «Siete calles», un «thriller» a la vasca, La Vanguardia, 26 de setembre de 1981
* ↑ «7 Calles, una película rodada en el Casco Viejo de los años 80». Arxivat de l'original el 2020-11-04. [Consulta: 30 octubre 2020].
# Sparisoma amplum

Sparisoma amplum és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 39 cm de longitud total.

## Distribució geogràfica

És un endemisme del Brasil.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moura, R.L., J.L. de Figueiredo i I. Sazima, 2001. A new parrotfish (Scaridae) from Brazil, and revalidation of Sparisoma amplum (Ranzani, 1842), Sparisoma frondosum (Agassiz, 1831), Sparisoma axillare (Steindachner, 1878) and Scarus trispinosus Valenciennes, 1840. Bull. Mar. Sci. 68(3):505-524.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sparisoma atomarium

Sparisoma atomarium és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba des de Bermuda, el sud de Florida (Estats Units) i les Bahames fins al nord de Sud-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Signatura Electrònica a Catalunya

La Signatura Electrònica a Catalunya es regula per la llei 59/2003 de 19 de desembre i a Catalunya és competència de l'Agència Catalana de Certificació o CATCert, tot i que la Fábrica Nacional de Moneda y Timbre (FNMT) de l'estat espanyol també pot emetre certificats.

## Tipus de signatura

Tal com reconeix la llei, l'administració de la Generalitat de Catalunya reconeix tres tipus signatura electrònica:
* Signatura electrònica ordinària: És aquell procediment electrònic pel qual tan sols es reconeix la persona que signa, per tant qui envia el document.
* Signatura electrònica avançada: És aquell procediment electrònic que permet identificar el signant i detectar qualsevol canvi ulterior de les dades signades.
* Signatura electrònica reconeguda: És aquell procediment electrònic, semblant a l'avançat, però que és generat amb un certificat reconegut i té la mateixa validesa que la signatura manuscrita d'un document paper.
En aquest sentit, és necessari la presència d'un certificat electrònic per a fer una signatura elecrònica reconeguda com pot ser el certificat idCAT que emet l'Agència Catalana de Certificació - CATCert o el DNI-electrònic que emet la FNMT, o sigui un prestador de serveis que vinculi unes dades de verificació de signatura a un signant i que confirma la seva identitat. En aquest cas, el signant és la persona que posseeix el dispositiu de creació de la signatura i que actua en nom propi o en nom d'una persona física o jurídica a la qual representa.

## Vegeu també

* AutoFirma

## Referències

* 1 2 Llei 59/2003, de 19 de desembre, de signatura electrònica. (castellà)
* ↑ Agència Catalana de Certificació

## Enllaços externs

* Sol·licitud de Certificat Digital idCAT per a ciudadans